נואה שנאפ

נואה קמרון שנאפ (באנגלית: Noah Cameron Schnapp; נולד ב-3 באוקטובר 2004) הוא שחקן יהודי-אמריקאי. נודע בעיקר בשל גילום דמותו של  בסדרה "דברים מוזרים" מבית נטפליקס.

ביוגרפיה
שנאפ נולד בסקרסדייל, ניו יורק שבארצות הברית להורים יהודים. הוריו הם קארין (לבית פרץ) ומיטשל שנאפ; יש לו אחות-תאומה בשם קלואי. משפחתו הגיעה ממונטריאול, קוויבק שבקנדה, ולכן לשנאפ גם אזרחות קנדית. הוא חגג בר מצווה בישראל.

רצונו של שנאפ לשחק החל כשהיה כבן חמש לאחר שצפה בהפקת ברודוויי של המחזמר "אנני". הוא שיחק בהצגות בבית הספר ובמרכז הקהילתי בו גדל. כשהיה בן שמונה, מורהו למשחק הציע לו לשחק באופן מקצועי. בעקבות כך, הוריו רשמו אותו לסדנת המשחק "Westchester's Star Kidz", תחת המדריך אליסון איברנדטסן, שגם הפנה אותו במהירות לסוכנות כישרונות.

בסתיו 2022, שנאפ התחיל את שנת הלימודים הראשונה שלו בבית הספר לעסקים וורטון באוניברסיטת פנסילבניה.

קריירה 
תפקידו הראשון של שנאפ בקולנוע היה בשנת 2015, בסרט הדרמה התקופתית של הבמאי סטיבן ספילברג, "גשר המרגלים" בכיכובו של טום הנקס. לאחר מכן באותה שנה דיבב את דמותו של צ'ארלי בראון בסרט האנימציה "סנופי וצ'ארלי בראון, פינאטס - הסרט".

בשנת 2016 הוא לוהק לתפקיד משני כדמותו של ויל באיירז בעונה הראשונה של סדרה מסוגת מדע בדיוני ואימה בשם "דברים מוזרים" מבית נטפליקס. נמסר כי על פי החוזה שלו, קיבל שנאפ עשרת אלפים דולר לכל פרק של הסדרה. בעונתה השנייה של "דברים מוזרים", ששודרה לראשונה ב-27 באוקטובר 2017 הוא קודם לתפקיד מרכזי.

בשנת 2020 הוא שיחק את דמותו של טומי ולנטיין בסרט "יובי יציל את האלווין". באותה שנה גילם את הדמות הראשית של ג'ו בסרט המלחמה "מחכים לאניה".

שנאפ הקים עסק משלו בשם "TBH", אלטרנטיבה לממרח אגוזי לוז ולנוטלה.

חיים אישיים
ב-5 בינואר 2023 שנאפ יצא מהארון כהומוסקסואל בסרטון של מונה שניות שהעלה לחשבון הטיקטוק שלו. בסרטון סיפר כיצד משפחתו וחבריו קיבלו את יציאתו מהארון, והוא ציין בכיתוב הסרטון כי "כנראה אני דומה לוויל יותר ממה שחשבתי", בהתייחסו לדמותו ב"דברים מוזרים", ויל באיירז, שגם נחשף כי הוא הומוסקסואל.

בקיץ 2023 ביקר בישראל; במהלך ביקורו, ביקר שנאפ בתל אביב וב, שם הניח תפילין.

במהלך מלחמת חרבות ברזל התבטא שנאפ נגד התמיכה בחמאס ואלו השותקים למול מתקפת הפתע על ישראל.

אקטיביזם 
באוקטובר 2023, שנאפ, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

פילמוגרפיה

קולנוע

טלוויזיה

וידאו קליפים

2022
"המרה"

פרסים ומועמדויות

קישורים חיצוניים

הערות שוליים

שחקני קולנוע וטלוויזיה יהודים אמריקאים
שחקני תיאטרון יהודים אמריקאים
שחקנים הומוסקסואלים
שחקנים להט"בים אמריקאים
שחקנים ילדים אמריקאים
שחקנים ילדים יהודים
אמריקאים ממוצא יהודי-מרוקאי
אמריקאים ממוצא רוסי-יהודי
טיקטוקרים אמריקאים
טיקטוקרים יהודים
זוכי פרס בחירת הנוער
אמריקאים שנולדו ב-2004